Miðmáli er tann máltíðin, sum eg haldi ofta kann vera torfør at finna glutenfrí hugskot til, um tað ikki bara skal vera breyð við viðskera. Men jú longri eg havi haft cøliaki, jú fleiri hugskot havi eg samlað saman, og hetta er eitt av teimum. Hetta ríssalatið er riggar væl bæði sum miðmáli og sum ein lekkur matpakkamáltíð. Lat vatnið koma uppá kók, koyr rís og salt í og lat kóka undir loki í 20 min. á lágum hita. Sløkk hitan og lat standa í 10-15 min. við lokinum á. Koyr eitt sindur av olju á pannuna og steik soppar og ertrar á miðal hita og krydda við salt og pipari. Blanda rís, soppar og ertrar saman og koyr rivna ostin í, eitt sindur í senn, og blanda væl saman. Skola spinatið, sker cherrytomatirnar í helvt og blanda saman við restini. Krydda til síðst við eitt sindur av flaka salti.